Diari Oficial de la Generalitat Valenciana


Sumari del DOGV 9265, del 27-01-2022 (2022/253)

RESOLUCIÓ de 29 de desembre de 2021, de la Direcció General de Política Territorial i Paisatge, per la qual es fa pública la Sentència ferma número 510/2019 dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9265

Data del DOGV
:   27-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/253


Data del document
:   29-12-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * Conselleria d'Habitatge, Obres Públiques i Vertebració del Territori
    * Paterna
    * pla d'urbanisme

RESOLUCIÓ de 29 de desembre de 2021, de la Direcció General de Política Territorial i Paisatge, per la qual es fa pública la Sentència ferma número 510/2019 dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana. [2022/253]  
Vista la provisió de 30 de setembre de 2020, de la Secció Primera de la Sala Contenciosa Administrativa del Tribunal Suprem (recurs de cassació número 1136/2020), i vist l'acte de 18 d'octubre de 2021, de la Secció de Cassació del Tribunal Superior de Justícia de la Comunitat Valenciana, en virtut del qual s'ha acordat inadmetre a tràmit el recurs de cassació autonòmica número 360/2021, interposat per la comunitat de propietaris del Departament Un-Galeria Comercial del conjunt immobiliari parc comercial i d'oci Bonaire, contra la Sentència número 510/2019, de 8 d'octubre, que estimava parcialment el recurs contenciós administratiu interposat per Kilómetro 7, SA contra la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori per la qual es denegava l'aprovació de la proposta d'ordenació de l'actuació territorial estratègica «Port Mediterrani» a Paterna i Godella.  
  
Vist que l'acord dictat per la Sala Contenciosa Administrativa del Tribunal Superior de Justícia insta la Conselleria a dur a pur i degut efecte els acords en aquesta sentència, de conformitat amb la Resolució de 27 de desembre de 2021, del conseller de Política Territorial, Obres Públiques i Mobilitat, en la qual s'insta la publicació en el Diari Oficial de la Generalitat Valenciana de la part dispositiva de la Sentència número 510/2019, de 8 d'octubre, de l'indicat Tribunal Superior de Justícia de la Comunitat Valenciana, perquè aquesta desplegue tots els seus efectes, i en exercici de les atribucions conferides per l'article 70 de la Llei 5/1983, de 30 de desembre, del Consell, i l'article 138 del Decret 105/2019, de 5 de juliol, del Consell, pel qual s'estableix l'estructura orgànica bàsica de la presidència i de les conselleries de la Generalitat, resolc:  
  
Únic  
Donar publicitat a la Sentència 510/2019, de 8 d'octubre, dictada per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs interposat per Kilómetro 7, SA contra la Resolució de 10 d'octubre de 2016, de la Conselleria d'Habitatge, Obres Públiques i Vertebració del Territori, per la qual es denega l'aprovació de la proposta d'ordenació de l'actuació territorial estratègica «Port Mediterrani» a Paterna i Godella, en la decisió de la qual s'anul·la, per ser contrària a dret, la Resolució de 10 d'octubre de 2016 i s'ordena retrotraure «el procediment administratiu per insuficiència de la memòria ambiental, fins a un moment cronològicament anterior a aquesta, havent d'emetre-la novament l'òrgan ambiental corresponent, atenent el que expressament s'explicita en el fonament 10.III, d'aquesta sentència, i informar subsegüentment el que siga procedent, continuant l'Administració el procediment fins a adoptar, si escau, la resolució que siga procedent.»  
  
De conformitat amb el que es disposa en l'article 72.2 de la Llei 29/1988, de 13 de juliol, de la jurisdicció contenciosa administrativa, la Sentència ferma número 510/2019 produirà efectes des del dia de la publicació en el Diari Oficial de la Generalitat Valenciana.  
  
València, 29 de desembre de 2021.- La directora general de Política Territorial i Paisatge: Rosa Pardo Marín.